Orth Ambrus
Orth Ambrus, születési nevén Orth Ambrus Izidor (Újarad, 1871. november 18. – Budapest, 1931. november 18.) magyar építész. Alpár Ignác sógora.

Élete és munkássága 
Orth Ambrus fűszerkereskedő, takarékpénztári igazgató és Philipp Borbála fiaként született. A budapesti műegyetemen tanult, ahol 1897-ben szerzett diplomát. Somló Emillel együtt tervezte meg a kolozsvári egyetem könyvtárát, a trencséni felsőbb leányiskolát, a szatmári és szegedi ipariskolát, a zombori törvényszék épületét és a soproni postapalotát. Elhunyt születése napjának 60. évfordulóján, házasságának 32. évében. 1931. november 20-án helyezték örök nyugalomra a Farkasréti temetőben. 

Felesége Szegedy-Maszák Viola volt, Szegedy-Maszák Hugó és Barabás Ilona festőművész lánya, akivel 1900. április 19-én Budapesten, az Erzsébetvárosban kötött házasságot.

Ismert épületei 
 1909: Népház, 1133 Budapest, Vág utca 12-14. (Bárczy István kislakás- és iskolaépítési programja keretében épült)
 1909–1910: Jeney-villa, 1114 Budapest, Mészöly utca 6.
 1910: lakóház, 1137 Budapest, Pannónia utca 8.
 1910–1911: Állami felsőipariskola (Déri Miksa Szakközépiskola), Szeged, Kálvária tér 7.
 1911–1913: Posta, Sopron, Széchenyi tér 10.
 1912: lakóház, 1056 Budapest, Belgrád rakpart 13-15.
 1912: Főreáliskola, Zsolna
 1912 k.: Polgári leányiskola, Ungvár
 1927: Bérpalota, Makó, Széchenyi tér 8.
 1930-as évek: Rendőrkapitányság, Hatvan
 ?: Állami felsőbb leányinternátus, Győr (kérdéses szerzőség)

Tervben maradt épületei 
 1904: Egyetemi Könyvtár, Kolozsvár
 1904: Állami felsőbb leányiskola és internátus, Trencsén
 1905: Trummer-ház, Szombathely
 1907: Mocsonyi-ház, Budapest
 1908: Törvényszék, Zombor
 1914: Postahivatal, Kassa
 1925: kórház, Szombathely

Képtár

Jegyzetek

Források 
 
 Budapest Architects around 1900: Ambrus Orth (1871-1931)
 Orth / Somló
 Gyászjelentése 
 Édesapja gyászjelentése

További információk 
 
 Molnár Dénes: Erdélyi műtár. Képzőművészek, iparművészek, műépítészek, művészettörténészek, fotóművészek, műgyűjtők adattára. Déva, Corvina Kiadó, 2002. 
 

Magyar építészek
Újaradiak
1871-ben született személyek
1931-ben elhunyt személyek